Kalvarijos tiltas

Kalvarijos tiltas – kelio tiltas, nutiestas per Šešupę Kalvarijos savivaldybėje, Kalvarijos miesto pietinėje dalyje, Dariaus ir Girėno gatvės tęsinyje. Stovi kelio  maršrute, 1,2 km į rytus nuo aplinkkelio , 13 km nuo Lenkijos–Lietuvos sienos. Didžiausias miesto tiltas. 

 Istorija 

1884 m. buvo pastatytas naujas medinis tiltas Kalvarijos užmiestyje. Juo pravestas Sankt Peterburgo-Varšuvos plentas. 1889 m. sudarytas naujo tilto projektas ir sąmata. Nors plentu per Kalvariją vyko intensyvus judėjimas, bet iki Pirmojo pasaulinio karo Šešupės tiltas išliko medinis.Henrikas Kebeikis. TILTAS PER ŠEŠUPĘ KALVARIJOJE, KELIO KAUNAS-MARIJAMPOLĖ-SUVALKAI 80,47 KM lietuvai.lt, p. 102, 103

1926 m. pastatytas gelžbetoninis tiltas, kurį sudarė 5 tarpatramiai: 8,6+8,6+8,6+8,6+8,6=43,25 m. Upėje išbetonuotos masyvios gelžbetoninės atramos, ant jų įrengta vientisa perdangos plokštė.

1992 m. tiltas rekonstruotas įrengiant naują perdangą. Ramtų ir taurų konstrukcijos nepakito, išskyrus jų viršutinę dalį – rygelius, skirtus sijų atrėmimui.  Naujieji rygeliai įrengti monolitiniai, kintamo aukščio, su 1,40 m ilgio gembėmis į abi puses ir sijų atrėmimo aikštelėmis. Rekonstrukcijos darbus atliko AB „Alkesta“.

Ant tilto nutiestos dvi eismo juostos, yra abu šalitilčiai pėstiesiems, nuo važiuojamosios dalies atriboti betoniniais bordiūrais, tilto kraštuose – metaliniais turėklais.Kalvarijos tiltas Google Street View Tiltas plane upę kerta įstrižai. Bendras statinio ilgis apie 50 m.Kalvarijos tiltas maps.lt

 Šaltiniai 

 Nuorodos 

 Nuotrauka. Šešupės upė limis.lt, 1934-09-17
 Historische Messtischblätter (TK25) + Luftbilder susudata.de

Kategorija:Kalvarija
Kategorija:Lietuvos sijiniai tiltai
Kategorija:Kalvarijos savivaldybės tiltai
Kategorija:Tiltai per Šešupę